Document ID: 32011R1235

REGULAMENTUL (UE) NR. 1235/2011 AL COMISIEI
din 29 noiembrie 2011
de modificare a Regulamentului (CE) nr. 1222/2009 al Parlamentului European și al Consiliului în ceea ce privește clasificarea pneurilor în funcție de aderența pe teren umed, măsurarea rezistenței la rulare și procedura de verificare
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1222/2009 al Parlamentului European și al Consiliului din 25 noiembrie 2009 privind etichetarea pneurilor în ceea ce privește eficiența consumului de combustibil și alți parametri esențiali (1), în special articolul 11 literele (a) și (c),
întrucât:
(1)
Regulamentul (CE) nr. 1222/2009 al Parlamentului European și al Consiliului vizează stabilirea unui cadru pentru furnizarea de informații armonizate, cu ajutorul etichetării, privind parametrii pneurilor, care să permită utilizatorilor finali să aleagă în cunoștință de cauză în momentul achiziționării pneurilor.
(2)
Rezistența la rulare a pneurilor determină clasificarea lor în funcție de eficiența consumului de combustibil. Măsurarea rezistenței la rulare trebuie să fie reproductibilă; testele efectuate asupra acelorași pneuri în laboratoare diferite trebuie să ducă la aceleași rezultate pentru a se garanta o comparație echitabilă între pneurile provenind de la furnizori diferiți. În plus, o bună reproductibilitate a rezultatelor testelor împiedică obținerea de către autoritățile de supraveghere a unor rezultate diferite față de cele ale furnizorilor, atunci când testează aceleași pneuri.
(3)
O procedură de aliniere a laboratoarelor de testare în ceea ce privește măsurarea rezistenței la rulare ar ameliora reproductibilitatea rezultatelor testelor.
(4)
Dat fiind că la nivelul ISO s-a elaborat o metodă armonizată adecvată de testare a aderenței pe teren umed, trebuie în prezent introdusă o clasificare a pneurilor C2 și C3 în funcție de aderența pe teren umed, în conformitate cu articolul 11 litera (a) din Regulamentul (CE) nr. 1222/2009.
(5)
Claritatea procedurii de verificare a conformității stabilită în anexa IV la Regulamentul (CE) nr. 1222/2009 trebuie îmbunătățită prin introducerea de praguri conform cărora valorile declarate, utilizate pentru cerințele de etichetare, să fie considerate ca fiind în concordanță cu regulamentul respectiv.
(6)
Prin urmare, Regulamentul (CE) nr. 1222/2009 trebuie modificat în consecință.
(7)
Măsurile prevăzute de prezentul regulament sunt conforme cu avizul comitetului instituit prin articolul 13 din Regulamentul (CE) nr. 1222/2009,
ADOPTĂ PREZENTUL REGULAMENT:
Articolul 1
Modificare a Regulamentului (CE) nr. 1222/2009
Regulamentul (CE) nr. 1222/2009 se modifică după cum urmează:
1.
În anexa I partea A, Clasele de eficiență a consumului de combustibil, prima teză se înlocuiește cu următorul text:
„Clasa de eficiență a consumului de combustibil trebuie stabilită pe baza coeficientului de rezistență la rulare (CRR) în conformitate cu scara de la «A» la «G» prezentată mai jos și măsurată în conformitate cu anexa 6 la Regulamentul nr. 117 al UNECE și cu modificările ulterioare ale acestuia și aliniată în conformitate cu procedura stabilită în anexa IVa.”
2.
În anexa I partea B, Clasele de aderență pe teren umed, textul și tabelul se înlocuiesc cu următorul text:
„1.
Clasele de aderență pe teren umed pentru pneurile C1 trebuie stabilite pe baza indicelui de aderență pe teren umed (G) în conformitate cu scara de la «A» la «G» prezentată în tabelul de mai jos, calculat în conformitate cu punctul 3 și măsurat în conformitate cu anexa V.
2.
Clasele de aderență pe teren umed pentru pneurile C2 și C3 trebuie stabilite pe baza indicelui de aderență pe teren umed (G) în conformitate cu scara de la «A» la «G» prezentată în tabelul de mai jos, calculat în conformitate cu punctul 3 și măsurat în conformitate cu norma ISO 15222:2011, conform căreia trebuie utilizate Pneurile de încercare standard de referință (SRTT):
(i)
pentru pneurile C2, SRTT 225/75 R 16 C, ASTM F 2872-11;
(ii)
pentru pneurile C3 cu o grosime nominală a secțiunii mai mică de 285 mm, SRTT 245/70R19.5, ASTM F 2871-11;
(iii)
pentru pneurile C3 cu o grosime nominală a secțiunii mai mare sau egală cu 285 mm, SRTT 315/70R22.5, ASTM F 2870-11.
3.
Calculul indicelui de aderență pe teren umed (G)
G = G(T) - 0,03
unde: G(T) = indicele de aderență pe teren umed al pneului candidat, astfel cum a fost măsurat într-un ciclu de testare.
Pneurile C1
Pneurile C2
Pneurile C3
G
Clasa de aderență pe teren umed
G
Clasa de aderență pe teren umed
G
Clasa de aderență pe teren umed
1,55 ≤ G
A
1,40 ≤ G
A
1,25 ≤ G
A
1,40 ≤ G≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
Necompletat
D
Necompletat
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
Necompletat
G
Necompletat
G
Necompletat
G”
3.
Anexa IV, Procedura de verificare, se înlocuiește cu următorul text:
„ANEXA IV
Procedura de verificare
Conformitatea claselor declarate de eficiență a consumului de combustibil și de aderență pe teren umed, precum și clasa și valoarea declarată a zgomotului exterior de rulare trebuie evaluate pentru fiecare tip de pneuri sau pentru fiecare grupă de pneuri, în funcție de ceea ce stabilește furnizorul, în conformitate cu una dintre procedurile următoare:
(a)
(i)
inițial, se testează un singur pneu sau un set de pneuri. Dacă valorile măsurate sunt conforme cu clasele declarate sau cu valoarea declarată a zgomotului exterior de rulare, în limitele de toleranță prevăzute în tabelul 1, testul se consideră încheiat cu succes; și
(ii)
dacă valorile măsurate nu sunt conforme cu clasele declarate sau cu valoarea declarată a zgomotului exterior de rulare, în limitele prevăzute în tabelul 1, sunt testate alte trei pneuri sau alte trei seturi de pneuri. Valoarea medie de măsurare rezultată în urma testării celor trei pneuri sau a celor trei seturi de pneuri se utilizează pentru a evalua conformitatea cu informațiile declarate în limitele prevăzute în tabelul 1; sau
(b)
dacă clasele sau valorile de pe etichetă rezultă din teste de omologare de tip obținute în conformitate cu Directiva 2001/43/CE, cu Regulamentul (CE) nr. 661/2009 sau cu Regulamentul nr. 117 al UNECE și modificările ulterioare ale acestuia, statele membre pot utiliza datele măsurătorilor obținute în urma testelor de conformitate a producției efectuate asupra pneurilor.
Evaluarea datelor măsurătorilor obținute în urma testelor de conformitate a producției trebuie să țină seama de cerințele din tabelul 1.
Tabelul 1
Parametru măsurat
Toleranțe de verificare
Coeficientul de rezistență la rulare (eficiența combustibilului)
Valoarea măsurată aliniată nu trebuie să depășească limita superioară (CRR cel mai ridicat) a clasei declarate cu mai mult de 0,3 kg/1 000 kg.
Zgomot exterior de rulare
Valoarea măsurată nu trebuie să depășească valoarea declarată a N cu mai mult de 1 dB(A).
Aderență pe teren umed
Valoarea măsurată nu poate fi mai mică decât limita inferioară (cea mai mică valoare a G) a clasei declarate.”
4.
Textul din anexa la prezentul regulament se adaugă ca anexa IVa.
Articolul 2
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 30 mai 2012.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 noiembrie 2011.

Labels: 7
3
14
1